શીખ સમુદાય મુજબ પોસ્ટરમાં શાહરૂખ ખાન નગ્ન શરીર પર નોટોનો હાર પહેરી અને ગળામાં કિરપાણ ધારણ કરેલ જોવા મળે છે, જે શીખોના પવિત્ર પાંચ કકારોંમાંથી એક છે. પોસ્ટરમાં આ હાસ્યરૂપે દર્શાવાયું છે, જેને શીખ સમુદાય સહન નહીં કરે. આ મામલે ડીએસજીપીસીની ધર્મ પ્રચાર સમિતિના ચેરમેન પરમજીત સિંહ રાણાએ પત્ર જાહેર કરતા જણાવ્યું કે હાલમાં જ ઝીરો ફિલ્મનું પોસ્ટર બહાર પાડવામાં આવ્યું છે, જેમાં શાહરૂખે કિરપાણ ધારણ કર્યુ છે, જે તેના મજાક ઉડાયા સમાન છે. તેમના મુજબ કિરપાણ શીખોનું ધાર્મિક ચિહ્ન છે. જે માત્ર દેખાવા પુરતુ જ સિમિત નથી, પરંતુ તેની સાથે માનવીય ભાવનાઓ અને સંકલ્પ જોડાયેલા છે. આ એક પ્રતિજ્ઞા છે જેની સાથે આત્મવિશ્વાસ અને આત્મસમ્માનને જાળવી રાખી ગરીબ અને મજબૂરોની રક્ષા કરવા માટે અત્યાચારો વિરૂદ્ધ લીધેલ સંકલ્પ છે. પરંતુ ફિલ્મોમાં ધાર્મિક ચિહ્નોનો મજાક ઉડાવવાનો ટ્રેન્ડ ચાલી રહ્યો છે.